b'\n_START_ARTICLE_\nGripsholm-runesteinen\n_START_PARAGRAPH_\nGripsholm-runesteinen (S\xc3\x96 179) st\xc3\xa5r i n\xc3\xa6rheten av Gripsholms slott i Mariefred, S\xc3\xb6dermanland i Sverige. Den er en av de mest kjente av flere s\xc3\xa5kalte \xc2\xabIngvarssteiner\xc2\xbb, som er reist til minne de d\xc3\xb8de etter det svenske Ingvartogets ferd. Dette var et felttog ledet av h\xc3\xb8vdingen Ingvar den vidfarne, til Svartehavet. Steinen har en tekststrofe skrevet i fornyrdislag (fornyr\xc3\xb0islag) og er reist for \xc3\xa5 minnes Harald, bror av Ingvar, av Haralds mor Tola.\n_START_SECTION_\nRunesteinens inskripsjon i latinske bokstaver\n_START_PARAGRAPH_\n\xc3\x97 tula\xc2\xa0: lit\xc2\xa0: raisa\xc2\xa0: stain\xc2\xa0: \xc3\xbeinsa| |at\xc2\xa0: sun\xc2\xa0: sin\xc2\xa0: haralt\xc2\xa0: bru\xc3\xbeur\xc2\xa0: inkuars\xc2\xa0: \xc3\xbeaiR furu\xc2\xa0: trikila\xc2\xa0: fiari\xc2\xa0: at\xc2\xa0: kuli\xc2\xa0: auk\xc2\xa0: a:ustarla| |ar:ni\xc2\xa0: kafu\xc2\xa0: tuu\xc2\xa0: sunar:la\xc2\xa0: a sirk:lan:ti\n_START_SECTION_\nTolkning\n_START_PARAGRAPH_\nTeksten forteller at de dro \xc2\xabsom menn\xc2\xbb, det vil si at de var modige, og m\xc3\xa5let var rikdom, eksempelvis gull. De dro mot \xc3\xb8st, det vil si fra Sverige og til Russland. I \xc3\xb8st d\xc3\xb8de de, for \xc3\xb8rnen som symboler p\xc3\xa5 rovfugler kunne spise seg mette p\xc3\xa5 likene deres. Fra Russland dro de s\xc3\xb8rover til Serkland, det vil si arabernes land eller sarasenernes land, det vil si kalifatet av Bagdad ved Kaspihavet._NEWLINE_At Ingvar ikke nevnes som Tolas s\xc3\xb8nn er blitt tolket slik at Tola var en frille av Ingvar og Haralds far Eymund. Harald og Ingvar var da halvbr\xc3\xb8dre. En annen tolkning er at de var v\xc3\xa5penbr\xc3\xb8dre, og derfor ikke blodsslekt._NEWLINE_If\xc3\xb8lge Ingvar den vidfarnes saga var det kun ett skip av bortimot 30 som vendte tilbake til Sverige i 1042._NEWLINE_For mer informasjon om selv Ingvarstoget og ekspedisjonen, se artikkelen om Ingvar den vidfarne.\n_START_SECTION_\nRunesteinens historie\n_START_PARAGRAPH_\nRunesteinen ble gjenfunnet i 1827 av runologen Johan G. Liljegren. Den var da dekket av tj\xc3\xa6re og anvendt som d\xc3\xb8rstokk p\xc3\xa5 innsiden av Gripsholm slott. Den var sannsynligvis blitt plassert der i l\xc3\xb8pet av 1500-tallet etter \xc3\xa5 ha blitt brukt i kartusianerklosteret som den gang var i byen. I l\xc3\xb8pet av reformasjonen ble klosteret revet og brukt til bygningsstein til slottet. I 1930 ble det besluttet at runesteinen skulle fjernes fra gulvet og igjen plasseres p\xc3\xa5 sin opprinnelige plass._NEWLINE_Steinen er av granitt. Runeslyngen best\xc3\xa5r av et eneste dyr med ormehode som slynger seg i en spiral og peker med hodet p\xc3\xa5 sin egen hale. Steinen er usignert, men som runehogger nevnes \xc3\x85skil 2.'